open-index/open-wikipedia-markdown huggingface dataset:
Birger Røksund

**Birger Jakobius Røksund** (1910–2001) var en norsk forfatter.

Røksund var fisker, lyriker og forfatter av folkelivsskildringer fra Bømlo. 10 av verkene er utgitt i bokform. I disse har han på vers og i prosa skildret hverdag og kystkultur blant småkårsfolk på Vestlandet, og tegnet et tidsbilde av forrige århundre. Kenneth Sivertsen har satt musikk til noen av hans dikt.

## Bibliografi
* *Tjøra og sjø* (1974) 
* *Du stora rygd!* (1979) 
* *Meir enn maten* (1981) 
* *På sanden ved havet* (1982) 
* *Glør or oska* (1984) 
* *I påkomande tilfelle* (1988) 
* *Syng meg heim* (hefte) (1988) 
* *Or gløymebokjo* (1990) 
* *Til salt i kaffien* (1992) 
* *Minneoppgåve for eldre* (hefte) (1995) 
* *Mine siste kvad* (hefte) (1995) 
* *I «forna dar»* (trykksak) (1995) 
* *Slik er livet stundom* (trykksak) (1995) 
* *Aldri forstummer* (trykksak) (1995) 
* *De får berre ha det* (trykksak) (1995)
* *Nittenhundre og den tid* (1999)
* *Litt om kristenlivet i Finnås*
* *Folk under bru* (2001)

## Referanser


## Eksterne lenker
* Birger Røksund
* Digitaliserte bøker av Røksund og om Røksund i Nasjonalbiblioteket.
Smult

:*Se også [[Smult (andre betydninger)]]*

**Smult** er et salveaktig, hvitt fettprodukt fra svin. Smult smelter ved omkring 35 °C og brukes til matlaging, særlig frityrsteking, til fôr, såpeproduksjon og annet. Smult framstilles først og fremst av svineister, det vil si de indre fettmassene på dyret, som blir vannet ut, smeltet og silt, men kan også lages fra gås.

## Se også
* Kunstsmult
* Fett
* Frityr
* Smør

## Eksterne lenker
*
Tim Pat Coogan

**Timothy Patrick Coogan** (utgir sine bøker under kortformen **Tim Pat Coogan**; født 1935) er en irsk historiker og avisspaltist. Han var redaktør av avisen *[[Irish Press]] fra [[1968]] til [[1987]]. 

Coogans far var [[IRA]]-medlem i perioden [[1919]]&ndash;[[1922]], da IRA var [[Den irske republikk]]s hær. Han studerte ved [[Blackrock College]] i [[Dublin]], og har som historiker skrevet en rekke bøker om temaer knyttet til IRA og irsk uavhengighet. Hans første bok, *Ireland Since the Rising*, kom ut i [[1966]]. 

Hans mest omtalte bok har vært *Éamon de Valera*, hvor han snudde oppned på det tradisjonelle bildet av de Valeras bedrifter, til fordel for [[Michael Collins (1890)|Michael Collins]], som Coogan mener var uunnværlig i prosessen med å bygge opp en ny stat. Dette stemmer godt med hva de Valera sa på eldre dager: «Det er min overbevisning at når tiden er inne vil historien se Collins' storhet, og den vil bli skrevet ned på min bekostning», men boken har uansett høstet mye kritikk. 

Coogans bøker er skrevet fra et [[irsk nasjonalisme|nasjonalistisk]] perspektiv. Han legger skylden for [[Konflikten i Nord-Irland 1968–1997|konflikten i Nord-Irland]] på [[unionisme (Irland)|unionismen]], og i særdeleshet på [[Ian Paisley]]. Det tidligere [[Den provisoriske IRA|PIRA]]-medlemmet [[Sean O'Callaghan]] har kritisert hans vinkling, og har blant annet vist til at bøkene var obligatorisk lesning for fengslede IRA-medlemmer.

== Bibliografi ==

* *Ireland Since the Rising,* [[1966]].
* *The I.R.A.*, [[1970]].
* *The Irish : a personal view*, [[1975]].
* *On the Blanket : the H Block story*, [[1980]].
* *Ireland and the Arts*, [[1986]].
* *Disillusioned Decades : Ireland 1966-87*, [[1987]].
* *Michael Collins : a biography*, [[1990]]. ISBN 0-09-968580-9.
* *De Valera : long fellow, long shadow*, [[1993]].
* *The Troubles : Ireland's ordeal 1966-1995 and the Search for Peace*, [[1995]]. ISBN 0-09-946571-X.
* *The Irish Civil War – with George Morrison*, [[1998]].
* *Wherever Green is Worn : the Story of the Irish Diaspora*, [[2000]].
* *1916: The Easter Rising*, 2001. ISBN 0-00-653155-5
* *Ireland in the Twentieth Century'', 2004. ISBN 1-4039-6842-X

## Referanser
Kostas Karamanlis

**Konstantinos Alexandrou Karamanlis** (gresk Κωνσταντίνος Αλεξάνδρου Καραμανλής), i dagligtale **Kostas Karamanlis**, født 14. september 1956 i Athen) er en gresk politiker. Han var statsminister i Hellas fra 10. mars 2004 til 6. oktober 2009. Han var leder av det konservative partiet Nea Dimokratia (*Nytt demokrati*) fra 1997 til 2009. 

Karamanlis ble statsminister i Hellas etter at partiet hans fikk 45,36&nbsp;prosent av stemmene i parlamentsvalget 7. mars 2004 og rent flertall i parlamentet med 165 av 300 plasser. 

Etter å ha blitt gjenvalgt i 2007 tapte derimot Karamanlis og Nea Dimokratia valget i 2009, der PASOK fikk rent flertall av mandatene i nasjonalforsamlingen. Karamanlis gikk dermed av som statsminister 6. oktober 2009 og ble avløst av Georgios Papandreou. 30. november 2009 gikk han av som partileder og ble etterfulgt av Antonis Samaras.

Karamanlis ble i 2004 hedret med storkors av Den Kongelige Norske Fortjenstorden.

## Referanser
Simon Steinsbø

**Simon Mikal Steinsbø** (født 1. mai 1912 på Bømlo, død 27. februar 2001) var en bygdebokforfatter. Han skrev flere bygdebøker for Bømlo, Sveio og Fitjar.

## Bygdebøker [[Bømlo]]
* Bind I Gards- og ættesoge for Bremnes sokn – del 1 1973. 
* Bind II Gards- og ættesoge for Bremnes sokn – del 2 1973.
* Bind IV Gards- og ættesoge for Moster sokn 1981.

I tillegg er det for Bømlo utgitt:
* Bind III Gards- og ættesoge for Bømlo sokn Kari Shetelig Hovland 1970. 
* Bind VI Eit øysamfunn i omforming —bygdehistoria frå ikr. 1850 til 1945 Nils Kolle 1989. ISBN 82-991999-0-5

## Bygdebøker [[Sveio]]
* Sveio 1 – Gards og ættesoge Gamle Valestrand kommune 1986 ISBN 82-7096-161-2
* Sveio 2 – Gards- og ættesoge. Skulekrinsane Bue, Vikse, Vandaskog og Sveio. 1987 ISBN 82-7096-173-6
* Sveio 3 – Gards og ættesoge Lid skulekrins og gamle Vestre Vikebygd. 1987 ISBN 82-7096-193-0

## Bygdebøker [[Fitjar]]
* Fitjar bygdebok. Band 1. Gards-og ættesoge. 1986 ISBN 82-7101-127-8
* Fitjar bygdebok. Band 2. Gards-og ættesoge. 1986 ISBN 82-7101-128-6
Octave Mirbeau

**Octave Mirbeau** (1848–1917) var en produktiv fransk forfatter, journalist, romanforfatter, dramatiker og kritiker. 

## Liv og virke
### Bakgrunn
Mirbeau vokste opp i landsbyen Rémalard. Han begynte sin høyere skolegang i Vannes, i Collège Saint-François-Xavier, drevet av jesuittordenen. Men derfra ble han utvist da han var 15 år gammel.

Mirbeau var soldat og med på kampene under den fransk-tyske krig 1870-1871.

### Karriere
Mirbeau begynte som journalist i 1879 ved å skrive for *Le Gaulois*. Han var sjefredaktør i *Les Grimaces* (1883). Han skrev deretter avisartikler, spesielt kunst- og litteraturkritikker, i *[[Le Figaro|Figaro]]*, *La France*, *Gil Blas*, *L'Écho de Paris* og *[[Le Journal]]* (*Combats esthétiques* og *Combats littéraires*).

Han debuterte og fikk sitt litterære gjennombrudd med romanen *Le Calvaire* (1886), deretter fulgte *L'Abbé Jules* (1888) og *Sébastien Roch* (1890). Mirbeau som romanforfatterer er han best kjent *Le Jardin des supplices* (1899) og *Le Journal d’une femme de chambre* (*[[En kammerpikes dagbok]]*) (1900). Han mest kjente komedier er *Les affaires sont les affaires* (1903) og *Le Foyer* (1908). 

Mellom 1873 og 1913 var Mirbeau ekstremt produktiv og produserte 15 romaner, 9 komedier, 150 noveller og 2 000 avisartikler.

Mirbeau har aldri blitt helt og holdent glemt, og han har jevnlig blitt gjenutgitt. Dog er han til tross for sin enorme produksjon i dag kjent for hovedsakelig kun tre verker, og han har blitt betraktet som både litterært og politisk ukorrekt. I nyere tid har Mirbeau blitt gjenoppdaget og forsøkt presentert i et nytt lys.
 
Mirbeau er gravlagt på kirkegården Passy i Paris.

## Bibliografi (utvalg)

*  – *Combats littéraires* 
*  – *L'Amour de la femme vénale* 
*  - *Combats esthétiques* 
*  - *Lettres de l'Inde*
*  - *L'Affaire Dreyfus*
*  – *Contes cruels*, noveller 
*  – *Combats politiques*
*  – *Un gentilhomme*
*  – *Dingo* 
*  – *Le Foyer* 
*  – *La 628-E8* 
*  – *Farces et moralités* 
*  – *Les affaires sont les affaires* (*[[Forretning er forretning]]*) 
*  – *Les 21 jours d'un neurasthénique* 
*  – *Le Journal d'une femme de chambre* (*[[En kammerpikes dagbok]]*)
*  – *Le Jardin des supplices* (*Torturhagen*) 
*  – *Les Mauvais bergers* 
* -– *Dans le ciel* 
*   – *Sébastien Roch* 
*  – *L'Abbé Jules* (*Abbed Julius*, 1919).
*  – *Le Calvaire*

## Litteratur
* Michel, Pierre (1990): – Jean-François Nivet, *Octave Mirbeau, l'imprécateur au coeur fidèle*, Séguier.
* Michel, Pierre (1995): *Les Combats d'Octave Mirbeau*, Besançon.
* Lair, Samuel (2004): *Mirbeau et le mythe de la Nature*, Presses universitaires de Rennes.
* *Cahiers Octave Mirbeau*, n° 1-21, 1994-2014.

## Referanser


## Eksterne lenker
* 
* 
*  ''Dictionnaire Octave Mirbeau''.
*  ''Octave Mirbeau et le roman'' (PDF) ved Pierre Michel.
*  ''Bibliographie d’Octave Mirbeau'' ved Pierre Michel.
Uhtred den modige

**Uhtred den modige** var jarl av Northumbria fra 1006 til 1016 da han ble myrdet. Han var sønn av Waltheof I, jarl av Bernicia, og hans familie hadde fra gamle tider av styrt fra Bamburgh nord for Tees siden slutten av 800-tallet. I 1006, mens hans far fortsatt var i live, men for gammel til å kjempe, beseiret Uhtred den modige kong Malcolm II av Skottland ved beleiringen av Durham, og han ble belønnet av kong Æthelred den rådville ved å motta jarldømmet Northumbria.

I 1013 invaderte kong Svein Tjugeskjegg England og Uhtred underkastet seg til danskekongen, men skiftet sin lojalitet tilbake til kong Ethelred igjen etter kong Sveins død i 1014. I 1015 støttet Uhtred opprøret til Æthelreds sønn Edmund Jernside mot dennes far, men det samme året gjenopptok kong Sveins sønn, Knut den mektige, sin far kamp for kontroll over England, en kamp han vant, og Uhtred underkastet seg da kong Knut som konge av England.

I 1016 da Uhtred var invitert til et møte med kong Knut ble han myrdet av Thurbrand «the Hold», noe som passet kong Knut godt. Uhtred ble etterfulgt av sin bror Eadwulf Cudel, men kun i Bernicia. Som overhode for hele Northumbria utnevnte kong Knut en av sine egne menn, norske Eirik Håkonsson. Uansett, Uhtreds ætt fortsatte å regjere fram til 1041, og deretter en ætling kortvarig i 1067.

Mordet på Uhtred var en betydningsfull hendelse i nordlige England, men dets omstendigheter er uklare. *[[Den angelsaksiske krønike]]* hevdet at Uhtred ble drept på råd fra Eadric Streona, en angelsaksisk overløper, men den forhatte Eadric fikk gjerne skylden for alle uforklarlige drap. Nordlige kilder slår fast at det var Thurbrand som sto bak, og hans andel i drapet satt i gang «den mest oppfattende private slektsfeide i engelsk historie», i henhold til historikeren Frank Stenton: Thurbrand ble drept av Uhtreds sønn Ealdred, jarl av Northumbria, og Ealdred ble drept av Carl, sønn av Thurbrand, og et antall av Carls sønner ble drept av Waltheof, sønn av jarl Siward, hvis mor var Ealdreds datter.

## Referanser


## Litteratur
* Stenton, Frank M. (1971): *Anglo-Saxon England*, 3. utg. Oxford University Press.
* Fletcher, Richard (2002): *Bloodfeud: Murder and Revenge in Anglo-Saxon England*. Allen Lane.
Basun

En **basun** er et langt, trompetlignende instrument *uten ventiler*. Ordet påtreffes vanligvis i bibelske sammenhenger. Ordet *basun* brukes også om trombone, da gjerne spesifisert som *[[trekkbasun]]*. 

***[[Ventilbasun]]en*** har, som navnet tilsier, *ventiler*

## Referanser
Tear down this wall

**«Tear down this wall»** («riv denne muren») er en berømt utfordring til å rive Berlinmuren fra USAs president Ronald Reagan til den sovjetiske lederen Mikhail Gorbatsjov.

I en tale holdt foran Brandenburger Tor ved muren den 12. juni 1987 utfordret Reagan Gorbatsjov til å rive muren, for å demonstrere at han mente alvor med sitt ønske om mer frihet i østblokken. Selv om muren formelt var ansvaret til myndighetene i DDR, anså USA DDR som en sovjetisk marionettstat.

Reagan holdt talen til tross for innsigelser fra utenriksdepartementet og det nasjonale sikkerhetsrådet. Sikkerhetsrådgiver Colin Powell var en av de viktigste motstanderne av talen.

Den 18. oktober 1989 gikk DDRs leder Erich Honecker av og 9. november samme år falt muren. Det er uenighet om hvor stor betydning, hvis noen, Reagans utfordring hadde for murens fall.

På 20-årsdagen for talen i Berlin ble Victims of Communism Memorial avduket i Washington.

## Se også

* Berlinmuren
* *[[Ich bin ein Berliner]]*
Mesterdetektiven Basil Mus

***Mesterdetektiven Basil Mus*** (originaltittel: *The Great Mouse Detective*) er en amerikansk tegnet fantasy- og mysteriefilm for barn fra 1986, produsert av Walt Disney Pictures. Filmen handler om musa Basil som er viden kjent som en mesterdetektiv blant andre dyr i London. En dag må han hanskes med mesterforbryteren Rottenikken som har bortført en dukkemaker. Det viser seg at Rottenikken har langt større planer fore. Historien er basert på Eve Titus' barnebokserie *Basil of Baker Street* (1958-1982). Både filmen og bøkene er inspirert av historiene om Sherlock Holmes.

Filmen er den 26. i rekken av Disneys klassikere.

## Handling
Når leketøysmakeren Rustimus blir bortført henvender hans datter Olivia seg til den kjente detektiven Basil Mus i Baker Street. Det viser seg at kidnapperen er en trebent flaggermus ved navn Flagre, som arbeider for en mesterkriminell kjent som professor Rottenikken. Rottenikken har til hensikt å tvinge Rustimus til å lage en robotkopi av selveste musedronningen, for slik å ta kontroll over hele museriket.

## Om filmen

### Popularitet og økonomi
*Mesterdetektiven Basil Mus* ble en moderat publikumssuksess i USA, hvor den innbrakte $25,3 millioner i 1986 og ytterligere $13,3 millioner i 1992, til et samlet beløp på $38,6 millioner. Den havnet på 38. plass over de mest innbringende filmene i USA i 1986. Til tross for at inntektene overgikk produksjonskostnadene så anså en del bransjefolk den som en kommersiell skuffelse.

Produksjonskostnadene var på $14 millioner.

### Anmelderne
Den ble godt mottatt av anmelderne, noe som gjenspeiles i at den har fått 82 % på Rotten Tomatoes. Både Roger Ebert og Leonard Maltin gav den 3 av 4 stjerner.

### Priser
Den ble tildelt prisen for beste lydklipp på animasjonsfilm av Motion Picture Sound Editors.

## Rolleliste (stemmer)

## Referanser


## Eksterne lenker
* 
*
Jack Lang

**Jack Mathieu Émile Lang** (født 2. september 1939 i Mirecourt, Lorraine) er en fransk politiker. Han var fra 1971 til 1981 professor i folkerett i Nancy, og var samtidig fra 1963 til 1977 leder for den internasjonale teaterfestivalen i Nancy og fra 1972 til 1974 sjef for Théâtre National de Chaillot.

Lang er medlem av det franske sosialistpartiet og ledet partiets europavalgkamp i 1979. Fra 1981 til 1986 og fra 1988 til 1992 var han kulturminister og fra 1992 til 1993 utdannings- og kulturminister. Han var medlem av  Europaparlamentet fra 1994 til 1997. Fra 2000 til 2002 var han igjen utdanningsminister. Han var fra 2002 til 2012 medlem av den franske nasjonalforsamlingen for Pas-de-Calais. 

Lang ble i 2015 forfremmet fra ridder til offiser av Æreslegionen.

## Referanser


## Eksterne lenker
* 
* 
*
Duden

**Duden** er en ordbok for det tyske språket som første gang ble utgitt 7. juli 1880 av Konrad Duden, som var gymnasrektor i Schleiz i Thüringen. Ordbøkene ble opprinnelig utgitt i Leipzig og senere Mannheim, men flyttet i 2014 til Berlin.

## Dudens tolv bind
Dagens utgave (2017) består av 12 bind:
* *Die deutsche Rechtschreibung* – staving
* *Das Stilwörterbuch* – stilordbok
* *Das Bildwörterbuch* – bildeordbok
* *Die Grammatik* – grammatikk
* *Das Fremdwörterbuch* – fremmedord
* *Das Aussprachewörterbuch* – uttale
* *Das Herkunftswörterbuch* – etymologi
* *Das Synonymwörterbuch* – synonymer
* *Das Wörterbuch der sprachlichen Zweifelsfälle*
* *Das Bedeutungswörterbuch* – ordbetydning
* *Redewendungen* – idiomatiske uttrykk
* *Zitate und Aussprüche* – sitater

## Stavings-Duden
Særlig stor betydning har rettskrivnings-Duden, som den allment kalles på tysk, og fram til den tyske rettskrivningsreformen i 1996 var denne Duden rettesnoren for den offisielle tyske rettskrivning. Etter denne tid ble det mulig for flere forlag å utgi rettskrivninglister som bygger på det som ble vedtatt som en politisk beslutning om en rettskrivningsreform som omfattet Tyskland, Østerrike og den tysktalende delen av Sveits.

Denne sterkt omdebatterte rettskrivningsreformen betydde altså slutten for Dudens monopolstilling. Men fortsatt nyter verket stor autoritet, så stor at også konkurrerende ordbøker reklamerer med «Duden-Empfehlung», dvs. Dudens anbefalinger for rettskrivning hvor en har valgfrihet.

Duden oppdateres fortløpende og tilpasses det tyske språks utvikling. Sammen med en rekke andre ordbøker og lærebøker (ikke bare for språk) som nyter godt av merkevaren kom den ut på forlaget «Dudenverlag Mannheim», fra 2014 i Berlin. I gjennomsnitt kommer en ny Duden ut med fire til fem års mellomrom. For å rettferdiggjøre de hyppige utgivelsene blir det ofte reklamert med at så og så mange nye ord er tatt med, men dette dreier seg til stor del om intet annet enn ord sammensatt av ord som allerede finnes i Duden, noe som strengt tatt ikke er nødvendig siden rettskrivnings-Duden inneholder få orddefinisjoner og de sammensatte ordene ikke bøyes annerledes enn bestanddelene (som på norsk).

Den omfangsrike «Deutsches Universal Wörterbuch», ofte forkortet DUW, tar i tillegg til rettskrivning også opp deklinasjoner, konjugasjoner, sikker etymologi og mange uttrykk for å gi eksempler på ordenes rette anvendelse. Til tross for at den er enspråklig tysk, er den til stor hjelp selv for den som ikke behersker det tyske språket perfekt.

## Referanser
Columbus Blue Jackets

**Columbus Blue Jackets** er en amerikansk ishockeyklubb som spiller i NHL. Klubben har sin hjemmebase i byen Columbus i delstaten Ohio. Klubben ble startet i 2000 og tatt opp i NHL den påfølgende sesongen, og er slik sammen med Minnesota Wild den nyeste klubben i ligaen. Av norske spillere har Espen Knutsen og Ole Kristian Tollefsen tidligere spilt for klubben. Blue Jackets spiller sine hjemmekamper i Nationwide Arena i Columbus, en arena med en tilskuerkapasitet på 18&nbsp;500 mennesker på ishockeykamper.

Det er lansert mange begrunnelser for klubbnavnet, blant dem at delstaten Ohio var den staten som relativt sett leverte flest soldater til Nordstatene under den amerikanske borgerkrigen, samt at det blå stoffet som ble brukt til deres uniformer ble produsert i denne staten.

## Spillerstall
:*Se også*: Liste over Columbus Blue Jackets-spillere

* À jour pr 4. oktober 2006. https://web.archive.org/web/20061102020947/http://www.bluejackets.com/team/players/
Verneplan for vassdrag

**Verneplan for vassdrag** er en verneplan hvor det er lagt vekt på å ta vare på et representativt utsnitt av norsk vassdragsnatur. I et vassdrag som er vernet kan det ikke gis tillatelse til en konsesjonspliktig vassdragsutbygging, men det kan gis tillatelse til opprustning av eksisterende kraftverk så fremt det ikke er omfattende tiltak. Vernevedtakene er ikke bindende for private og derfor kan det bygges konsesjonsfrie småkraftverk i vernede vassdrag. Ved vurderingen av om et tiltak er konsesjonspliktig, legges det strengere vurdering til grunn i vernede vassdrag enn i andre vassdrag.

## Bakgrunn for verneplanene
Allerede i 1960 tok Stortinget opp spørsmålet om å utarbeide en landsplan for vern av vassdrag mot kraftutbygging. Det ble antatt at en landsplan ville lette avveiningen mellom utbyggings- og verneinteressene i de forskjellige delene av landet. 

Den første oversikten over verneverdige vassdrag ble utarbeidet av Undersøkelseskomiteen vedrørende fredning mot vassdragsutbygging (Gabrielsenkomitéen) i 1963. Arbeidet har senere dannet grunnlag for verneplaner mot kraftutbygging. På bakgrunn av Gabrielsenkomitéens arbeid, ble Norges vassdrags- og energidirektorat (NVE) i 1969 bedt om å utarbeide en plan over vassdrag som ut fra frilufts-, natur- og miljøverninteresser burde unntas fra kraftutbygging. En slik plan kom først 25 år senere med Samlet plan for vassdrag.

## Supplering av verneplanene
De omfattende plansystemene som vi har i dag ble utviklet på 1970 og 80-tallet. Dette er verneplanene for vassdrag (I-IV) og Samla Plan. En la da vekt på at den vanlige konsesjonsbehandlingen ikke ga den ønskede sammenhengen mellom det enkelte prosjektet og den samlede ressurstilgangen. Ut fra en samlet ressursoversikt, ble en del vassdrag varig vernet mot kraftutbygging. Det er i alt fire verneplaner som til sammen utgjør en landsplan for vern av vassdrag.

NVE fikk i oppdrag å komme med en supplering av Verneplanen for vassdrag. Suppleringslisten skal utfylle de eksisterende planene slik at ufullstendige vernede vassdrag får en mer helhetlig verningsplan. Etter dette er det kommet ytterligere en avsluttende supplering.

## Oversikt over verneplanene
* Verneplan I for vassdrag
* Verneplan II for vassdrag
* Verneplan III for vassdrag
* Verneplan IV for vassdrag
* Supplering av Verneplan for vassdrag
* Hardangervidda nasjonalpark

## Referanser


## Eksterne lenker

* Miljøstatus i Norge: Vernede vassdrag
* NVE: Verneplan for vassdrag
Tisleia

**Tisleia** er ei elv som renner fra Tisleifjorden til Ølsjøen i Nord-Aurdal kommune i Innlandet fylke. Elva er ca. 16 km lang og har en minste regulert vannmengde på 0,5&nbsp;m³/s.  Normalt er vannføringen på rundt 18&nbsp;m³/s.  Tisleia renner først i sørøstlig retning, senere i nordøstlig retning gjennom Tisleidalen hvor den krysses av fylkesvei 51.  Elva er kjent for å ha et godt ørretfiske.

## Eksterne lenker
* Tisleia.net – Nettside om fisking i Tisleia
Anita

**Anita** er en spansk og italiensk diminutiv av kvinnenavnet Anna eller Ana, det vil si «lille Anna». Navnet Anna er avledet av Hannah som har opprinnelse i det hebraiske ordet for «gunst» eller «nåde», *channah*.

Andre varianter av navnet er: Anitta, Annita, Anitha, Annitta og Annitha.

## Utbredelse
I Norge er navnet *Anita* kjent fra ca. 1880. Navnet var vanlig i Norge fra 1950- til 1990-årene og hadde en popularitetstopp med 1,8 % i 1966.
Det i perioden ca. 1955 til 1975 et av de mest populære jentenavnene i Norge.
Figurene viser utviklingen i andel og rangering over tid.

*Anita* er i dag blant de mest brukte navnene i befolkningen i Latvia, Sverige, Finland og Ungarn. Merk at selv om navnet har spansk og italiensk opprinnelse, er ikke navnet blant de mest brukte i disse landene.

|}

## Vanlige sammensetninger av navnet
**Anitha**, **Annita** og **Anitta** er mindre vanlige varianter av navnet.  Anita er i Norge mest brukt som eneste fornavn. De vanligste kombinasjonene var i 2005:
* Gro Anita
* Siv Anita
* Tove Anita

## Kjente personer med navnet
* Anita Apelthun Sæle (1951–), politiker
* Anitta Suikkari (1956–), finsk skuespiller
* Anita Skorgan (1958–), artist
* Anita Moen (1967–), tidligere langrennsløper

## Navnedag
*Anita* har navnedag i flere land, oftest 26. juli. Den norske navnedagen er .

## Se også
* MS «Anita»

## Referanser


## Eksterne lenker
*
Monroe County (Ohio)

**Monroe County** er et fylke i den amerikanske delstaten Ohio. Det ligger i sørøst i staten og det grenser mot  Belmont County i nord, Washington County i sør og mot Noble County i vest. Det har også grense mot delstaten Vest-Virginia i øst.

Monroe Countys totale areal er 1&nbsp;185 km² hvorav 5&nbsp;km² er vann. Ved folketellingen i 2010 hadde fylket  innbyggere. Administrasjonssenteret ligger i byen Woodsfield.

Fylket ble opprettet i 29. januar 1813 fra utskilte områder fra Belmont County, Guernsey County og Washington County og fikk fulle rettigheter 1. mars 1815. Monroe County er oppkalt etter utenriksminister James Monroe som senere ble USAs femte president.

## Referanser


## Eksterne lenker
*
Meigs County (Ohio)

**Meigs County** er et fylke i den amerikanske delstaten Ohio. Det ligger i sørøst i staten og det grenser mot Athens County i nord, Gallia County i sørvest og mot Vinton County i vest. Det har også grense mot delstaten Vest-Virginia i sør og øst.

Meigs Countys totale areal er 1&nbsp;120 km² hvorav 8&nbsp;km² er vann. Ved folketellingen i 2010 hadde fylket 23 770 innbyggere. Administrasjonssenteret ligger i byen Pomeroy.

Fylket ble grunnlagt i 1804 og er oppkalt etter guvernør Return J. Meigs, jr.

## Referanser
Solør Futsal

**Solør Futsal** (stiftet 18. oktober 2002) består av kamerater fra distriktet Solør i Innlandet, supplert med enkelte spillere fra det øvrige land. Høsten 2003 ble laget tilbudt kontrakt i historiens første eliteserien i Futsal i Norge. Lekestue ble til Solør Futsal, og i sin første sesong i Futsal Elite, kapret de andreplassen.

I 04/05 sesongen ble det 4.-plass.
I 05/06 sesongen ble det 3.-plass.

Samme sesong ble det også NM-sølv i Kristiansand og Nordisk gull i Stockholm.
Laget har en rekke andre titler. Seneste medalje kom i Valhall lørdag 14. okt 2006 da laget fikk sølv i landsfinalen i Coca-Cola Cup.

Med resultatene de siste årene, har Solør Futsal befestet sin plass som et av Norges ledende futsallag.

## Tabellen 2012-13

## Spillerstall
**Solør Futsal har følgende spillere:**
*Hakija Hrnic 
*Iver Myrvold 
*Tresor Egholm 
*Kristoffer S Myrvold  
*Bjørn Holter 
*Finn Gunnar Aagaard 
*Kim David Hunstok
*Kent-Egil Iversen Brockstedt 
*Hans Espen Jordhøy 
*Ole Andreas Solberg 
*Magnus André Puslingen Johansen 
*Vidar Anzjøn
*Håvard Hegre
*Bjørn Viljugrein
*Christer Øverland
*Wilson Urrustarazu 
*Kjell Ytterdal

## Eksterne lenker
* Solør Futsal
Sri Lankas flagg

**[[Sri Lanka]]s flagg** ble tatt i bruk i 1948. Det har gjennomgått endringer siden den gang.

Da Sri Lanka fikk sin uavhengighet i 1948 som Ceylon, tok det i bruk det gamle flagget til kongeriket Kandy, som bestod av et rødt felt med en gyllen løve og et sverd i sentrum. 

2. mars 1951 ble det lagt til et grønt og oransje felt. I 1972, da landet endret navn til Sri Lanka, ble det tilføyd fire blader fra pipul-treet. Denne versjonen av flagget ble offisiell i 1978.
«Æger» (1936)

**«Æger»** (597 depl.) var en torpedojager i Sleipner-klassen som ble et av Norges første tap under angrepet på Norge 9. april 1940. Jageren var av den helt nye «Sleipnerklassen» og var fire år gammel ved krigens start. Hun var stasjonert i Stavanger med mannskap på 75 og med en marsjfart på 30 knop (maksfart 32 knop).

Allerede 8. april var torpedojageren i aksjon mot et tysk lasteskip, «Roda» (6&nbsp;780 brt.), som lå ved Ulsnes i Stavanger. «Roda» var angivelig lastet med koks, men tollere og politimyndighet fattet mistanke om annen last da skipet lå dypt i vannet. Kokslast lå stablet oppå lukene til lasterommene, og det var derfor uråd å få inspisert lasterommene ordentlig. «Æger»s nestkommanderende og seks væpnede matroser bordet «Roda», med ordre om å bringe skipets last og destinasjon på det rene. Uten resultat måtte gruppen returnere til «Æger» etter en halv time. «Roda» ble tatt i arrest/prise og fikk ordre om å flytte seg til Riska. «Roda» flyttet seg ikke, og kapteinen på «Æger», Nils Bruun, bestemte på eget initiativ å senke skipet. Etter å ha sendt mannskapet i livbåtene skjøt «Æger» 25 skudd med 10&nbsp;cm Boforskanoner uten at skipet sank.

Samtidig, tidlig om morgenen 9. april, hadde tyske flystyrker og fallskjermtropper angrepet Sola flyplass, og flere Ju 88 bombefly ble dirigert videre mot «Æger». Kapteinen og radiooperatøren på Roda hadde klart å sende en radiomelding om hjelp og Luftwaffe sendte da tre fly av typen He-111 og åtte fly av typen Ju 88, i alt elleve fly. Flyene  tilhørte Luftwaffes Kampfgeschwader 4. I Luftwaffes rapport heter det: «Der norw. Zerstörer "Sleipner" wurde im Hafen von Stavanger durch 2 Volltreffer (ju 88) versenkt». Tyskerne blandet altså «Sleipner» og «Æger», men det var, som tyskerne fant ut i ettertid, faktisk «Æger» det var snakk om.

Etter et massivt angrep, som også gav tap av i alt tre tyske fly, ble «Æger» satt ut av spill etter en fulltreffer midtskips, og hun drev senere i land på Hundvåg hvor overlevende tidligere hadde tatt seg i land.
 
Totalt åtte mannskap og offiserer omkom, sju ved fulltrefferen. De omkomne var:

Kaptein Einar Arnold Eriksen fra Horten, løytnant Sverre Ringard fra Horten, fenrik David Johan Magnus Blid fra Horten, fyrbøter 1. kl.  Olgar Andreas Gjertsen fra Horten, 
utskreven maskinmann Tor Agnar Johannes Øien fra Trondheim, utskreven dekksmann Willy Norman Schau fra Oslo, utskreven dekksmann Paul Conrad Pettersen fra Trondheim, og utskreven dekksmann Oscar Steen Torp fra Fredrikstad.
 
«Roda» sank noe senere, og viste seg å være lastet med luftvernkanoner, mitraljøser og mye ammunisjon.

## Se også
* Liste over den Kongelige Norske Marines skip

## Eksterne lenker
*
Norges Hundekjørerforbund

**Norges Hundekjørerforbund** (**NHF**) er en sammenslutning av alle lag som organiserer hundekjøreridrett og er medlemmer av Norges idrettsforbund og olympiske og paralympiske komité (NIF). NHF er den høyeste faglige myndighet i Norge for hundekjøring som idrettsgren. NHF ble stiftet den 18. november 1951 og er tilsluttet European Sled Dog Racing Association (ESDRA) og International Federation of Sleddog Sports (IFSS).

## Historie
NHF har sitt utspring i Norsk Trekkhundklubb (NTK) og Norges Trekkhundforbund (NTF). NTK ble stiftet i 1931 og ble fra starten av sterkt engasjert i ambulansekjøring med hundespann. Dette ledet til at medlemmer som var mer opptatt av konkurranserkjøring dannet NTF i 1936. Begge klubbene var imidlertid engasjert i både ambulansekjøring og konkurransekjøring, men altså med hovedvekt på hvert sitt område i trekkhundmiljøet. 

Etter hvert som årene gikk ble konkurranseforholdet mellom klubbene stadig sterkere, noe som ikke alltid var til deres beste. Dette ble også registrert av de to klubbenes ledelse, som begge innså at ingen av dem var tjent med en slik situasjon. Det ble derfor innledet forhandlinger mellom klubbene, noe som resulterte i at Norges Hundekjørerforbund ble stiftet i 1951. På den tiden hadde klubbene sju avdelinger hver. Forhandlingene ble sluttført av *Torgrim Andersen*, *Erling Sættem* og *Torodd M. Hustad*, og det nye forbundet ble tatt opp som likeverdig medlem i NIF i 1956. Per 31. oktober 2006 organiserte NHF 61 lag med til sammen 3625 medlemmer.

## Tidsskrift
Hundekjøring er et tidsskrift som ble stiftet av Norges Hundekjørerforbund i 1997. Bladet eies og drives av Monica Celius (redaktør) og Arild Stangenes. *Hundekjøring* er et abonnementstidsskrift for sledehundkjøring, nordisk stil og friluftsliv med hund. Bladet utgis fire ganger i året.

## Eksterne lenker
* 
* 
*  Norsk trekkhundklubb
*  Bladet Hundekjøring
Gallia County

**Gallia County** er et fylke i den amerikanske delstaten Ohio. Det ligger i sørøst i staten og det grenser mot Vinton County i nord, Meigs County i nordøst, Lawrence County i sørvest og mot Jackson County i nordvest. Det har også grense mot delstaten Vest-Virginia i sør og øst.

Gallia Countys totale areal er 1&nbsp;120 km² hvorav 8 km² er vann. I 2000 hadde fylket 23&nbsp;072 innbyggere og administrasjonssenteret ligger i byen Pomeroy.

Fylket ble grunnlagt i 1803 og har fått sitt navn fra det latinske ordet for Frankrike ettersom det var mange franske nybyggere som slo seg ned i området.

I fylket ligger det meget store Gavin kullkraftverk på 2,6 GW og Kyger Creek kullkraftverk på 1,1 GW, som tilsammen slipper ut mer enn 25 millioner tonn CO<sub>2</sub> årlig.

## Eksterne lenker
*
Æger

**Æger** har flere betydninger:

*Flere tidligere, norske krigsskip:
** *[[Æger (1894-1932)|Æger]]* (1894–1932) Kanonbåt
** *[[«Æger» (1936)|Æger]]* (1936–1940) Et av de første norske skip senket 9. april 1940
** *[[KNM Æger (1967-1992)|Æger]]* (1967–1992) Korvett, kondemnert og brukt som målfartøy for testing av nye våpen, f.eks. Naval Strike Missile (NSM).
Den offisielle IRA

**Den offisielle irske republikanske armé** (engelsk: *Official Irish Republican Army*; irsk: *Óglaigh na hÉireann*), også omtalt som kun **Det offisielle IRA**, er en av de to organisasjonene av IRA som oppsto ved splittelsen i 1969&ndash;1970. Det var en irsk republikansk paramilitær gruppe hvis mål var å løsrive Nord-Irland fra Storbritannia og opprette en «arbeiderrepublikk» (en sosialistisk stat) som omfattet hele Irland. Det dukket opp i desember 1969, kort tid etter begynnelsen av «The Trobles» (slik konflikten i Nord-Irland ble omtalt som), da den irske republikanske hæren (IRA) delte seg i to fraksjoner. Den andre var den provisoriske IRA. Hver av dem fortsatte å kalle seg selv ganske enkelt «IRA» og avviste den andres legitimitet.

Gruppen var i den første tiden etter splittelsen involvert i væpnede aksjoner mot British Army, men i 1972 erklærte organisasjonen at den ville slutte med dette. I ettertid har den vært involvert i voldelige feider med den provisoriske IRA, den andre organisasjonen som oppstod i 1969&ndash;1970, og med Irish National Liberation Army som ble splittet ut av det offisielle IRA i 1974. Organisasjonen har også vært anklaget for å være involvert i organisert kriminalitet. 

, og var knyttet til *Official Sinn Féin*, senere *Sinn Féin the Workers Party*, så bare *The Workers Party* og pr. 2006 The Workers Party of Ireland. 

I motsetning til «de provisoriske», trodde ikke «offisielle» at Irland kunne forenes før den protestantiske majoriteten og den katolske minoriteten i Nord-Irland var i fred. Den offisielle IRA hadde i all hovedsak et marxistisk standpunkt og arbeidet for å danne en enhetsfront med andre irske kommunistgrupper, kalt Irish National Liberation Front (NLF). De var knyttet til *Official Sinn Féin*, senere *Sinn Féin the Workers Party*, så bare *The Workers Party* og pr. 2006 The Workers Party of Ireland.  De offisielle fikk noen ganger kallenavnet «De røde IRA» av andre.

## Referanser


## Eksterne lenker
* «Official IRA declares ceasefire», *BBC News*, 30. mai 1972.
Anette

**Anette** og **Annette** er kvinnenavn med fransk opprinnelse, og betyr «lille Anna». Navnene er vanlige i mange land. *Anette* er vanlig blant annet i Skandinavia og *Annette* blant annet i Tyskland.

## Etymologi
*Anette* er en sideform til *Annette* som er en fransk diminutiv av kvinnenavnet *[[Anna]]*, det vil si «lille Anna». Navnet *Anna* er avledet av *[[Hannah]]* og har opprinnelse i det hebraiske ordet for «gunst» eller «nåde», *channah*. *Anette* kan også være en variant av det latinske navnet *Antoinette* som betyr «blomstrende» eller «høflig».

## Utbredelse
*Anette* er et vanlig navn i mange land, blant annet i Skandinavia. Formen *Annette* er vanlig i blant annet Tyskland og Canada i tillegg til mange andre land.

Navnet *Anette* var et av de mest populære døpenavnene i Norge på 1980-tallet.

|}

## Kjente personer med navnet
* Anette von Droste-Hülshoff (f. 1797), tysk forfatter
* Anette Kolb (f. 1870), tysk forfatter og pasifist 
* Annette Kellerman (f. 1886), australsk svømmer
* Annette Strauss (f. 1924), amerikansk politiker
* Annette Crosbie (f. 1934), skotsk skuespiller
* Annette Funicello (f. 1942), amerikansk skuespiller
* Annette Badland (f. 1950), britisk skuespiller
* Annette O'Toole (f. 1952), amerikansk skuespiller
* Anette Hübinger (f. 1955), tysk politiker
* Anette Bøe (f. 1957), norsk langrennsløper
* Annette Bening (f. 1958), amerikansk skuespiller
* Anette Hoff (f. 1961), norsk skuespiller
* Anette Kramme (f. 1967), tysk politiker
* Anette Støvelbæk (f. 1967), dansk skuespiller
* Anette Michel (f. 1971), meksikansk skuespiller og modell
* Anette Olzon (f. 1971), svensk sanger
* Annette Skeie Jakobsen (f. 1977), norsk gründer
* Anette Tønsberg (f. 1970), norsk skøyteløper
* Annette Bjelkevik (f. 1978), norsk skøyteløper
* Anette Trettebergstuen (f. 1981), norsk politiker
* Annette Dytrt (f. 1983), tysk isdanser
* Anette Sagen (f. 1985), norsk skihopper

## Referanser


## Eksterne lenker
*
Verneplan I for vassdrag

**Verneplan I for vassdrag** er en av fire verneplaner for vassdrag. Et utvalg ble nedsatt for drøftelse mellom NVE og de offentlige organer som var representert ved naturvern og friluftsinteressene i vassdragsspørsmål. Utvalget fikk navnet Sperstadutvalget.
På utvalgets anbefaling vedtok Stortinget i 1973 varig vern av 95 vassdragsobjekter. 51 vassdrag ble midlertidig vernet i 10 år da Stortinget ba om bedre dokumentasjon av verneverdiene og utbyggingsinteressene.

## Vernede vassdrag
Under følger en fylkesvis liste over vassdrag som ble vernet under Verneplan I for vassdrag

### [[Østfold]]
* Haldenvassdraget
* Mossevassdraget

### [[Oslo]]
* Oslomarkavassdragene

### [[Hedmark]]
* Moelva
* Trysilelva
* Skjervangen
* Åsta

### [[Oppland]]
* Åsta
* Espedalsvatnet-Breisjøen
* Sjoa
* Lora
* Lomsdalselva
* Urula
* Heggefjorden
* Nordre Syndin og Helin
* Tørrsjøelva
* Hølera
* Muggedøla
* Buvasselva

### [[Buskerud]]
* Finnemarka
* Simoa
* Norefjellområdet
* Logga
* Liaåni
* Vola
* Skarvåi
* Tyrifjorden
* Holleia
* Skrimfjellområdet
* Vergja

### [[Vestfold]]
* Siljanvassdraget

### [[Telemark]]
* Herreelva
* Dalåi
* Rukkeåi
* Åbyelva
* Lona
* Hullvannvassdraget
* Rørholtfjorden
* Åmdalsvassdraget

### [[Aust-Agder]]
* Gjerstadvassdraget
* Njardarheim
* Bykil

### [[Rogaland]]
* Fuglestadåna
* Håelva
* Orreelva
* Figgjo

### [[Hordaland]]
* Opo (Odda)
* Opo (Ullensvang)
* Kinso
* Oselva

### [[Sogn og Fjordane]]
* Smeddøla
* Kvinna
* Oldenvassdraget
* Hornindalsvassdraget

### [[Møre og Romsdal]]
* Bondalselva
* Norangselva
* Valldøla
* Ålvundelva
* Søya

### [[Sør-Trøndelag]]
* Bergselva
* Norddalselva

### [[Nord-Trøndelag]]
* Aursunda
* Børgefjell

### [[Nordland]]
* Børgefjell
* Navavatnvassdraget
* Sausvassdraget
* Brusjøvassdraget
* Børjedalsvassdraget
* Sørvassdalselva
* Drevjo
* Straumdalselva
* Valnesfjordvassdraget
* Laksåga (Rago)
* Laksåga (Evenes)

### [[Troms]]
* Melåa
* Rensåelva
* Salangselva
* Ånderelva
* Rossfjordvassdraget
* Målselva
* Sagelva
* Skogsfjordelva
* Breivikelva
* Lyngsdalselva
* Manndalselva

### [[Finnmark]]
* Tverrelva
* Transfarelva
* Kokelva
* Stabburselva
* Børselva
* Storelva til Laksefjord
* Sandfjordelva
* Austerelva/Tverrelva
* Komagelva
* Jakobselva
* Bergebyelva
* Meskelva
* Nyborgelva (Bruelva)
* Vesterelva til Meskfjord
* Klokkerelva
* Neidenvassdraget
* Munkelva
* Langfjordelva
* Ellenelva
* Ødevassbekken

## Kilder
* St.prp. nr. 4 (1972–1973) Om verneplan for vassdrag

## Eksterne lenker
* Liste over vernede vassdrag fra NVE
* Miljøstatus i Norge: Vernede vassdrag
Zip-drive

**Zip-drive** er et mediumstort omskrivbart diskettstasjonsystem, Det ble introdusert av Iomega sent i 1994. Originalt hadde den bare en kapasitet på 100 MB men senere versjoner utvidet dette til 250 MB også til 750 MB.

**Zip-Drive** var en kort periode det mest populære super-floppy produktet på markedet til tross for høy enhetspris, men ble tilsidesatt av CD-ROM etterhvert som disse ble rimeligere og tilgjengelig. 

## Referanser
Lawrence County (Ohio)

**Lawrence County** er et fylke i den amerikanske delstaten Ohio. Det ligger sør i staten og det grenser mot Jackson County I nord, Gallia County i nordøst, og mot Scioto County i nordvest. Det har også grense mot delstatene Vest-Virginia i sørøst og Kentucky i sørvest.

Lawrence Countys totale areal er 1&nbsp;184 km² hvorav 6 km² er vann. I 2000 hadde fylket 62&nbsp;319 innbyggere og administrasjonssenteret ligger i byen Ironton.

Fylket ble opprettet 21. desember 1815 fra utskilte områder fra Gallia County og Scioto County og fikk fulle rettigheter 1. mars 1817. Lawrence County har fått sitt navn etter sjøoffiser og kaptein  James Lawrence.

## Referanser


## Eksterne lenker
*
La Paz (andre betydninger)

Det er flere områder som heter **La Paz**:

*La Paz &ndash; den administrative hovedstaden i Bolivia
*La Paz County &ndash; et amerikansk fylke i Arizona
*La Paz (México) &ndash; en meksikansk kommune i den meksikanske delstaten México
*La Paz (Baja California Sur) &ndash; en by i den meksikanske delstaten Baja California Sur
*La Paz (kommune i Canelones) &ndash; en kommune i Canelones-departementet, Uruguay
*La Paz (Canelones) &ndash; en by i Canelones-departementet, Uruguay
*La Paz (Agusan del Sur), kommune på Filippinene
Indonesias flagg

**Indonesias flagg** (*Sang Saka Merah Putih*) består av to like store, vannrette felt: rødt øverst og hvitt nederst.

Det rødhvite flagget ble tatt i bruk som Indonesias nasjonalflagg 17. august 1945, da landet erklærte seg uavhengig fra Nederland etter andre verdenskrig. 

## Referanser
Zbigniew Preisner

**Zbigniew Preisner** (født 20. mai 1955 i Bielsko-Biała), opprinnelig **Zbigniew Antoni Kowalski**, er en polsk komponist. Han er mest kjent for sitt samarbeid med regissøren Krzysztof Kieślowski, og da særlig for *[[De ti bud (filmserie)|De ti bud]]*, *[[Tre farger-trilogien]]* og *[[Veronikas to liv]]*.

## Referanser


## Eksterne lenker
* 
* 
*
Trones og Sentrum

**Trones og Sentrum** er en administrativ bydel i Sandnes kommune. Bydelen har 8 127 innbyggere per 1. januar 2014 og et areal på 2,5 km². Den består av området og valgkretsen Trones i tillegg til Sandnes sentrum. Bydelen inkluderer de mest sentrale og historierike deler av byen – den opprinnelige bosetningen og bybebyggelsen på Norestraen, store industriområder og kaier langs fjorden, og fortsettelsen av den første veksten i sentrum og på Trones.

På Trones ligger Sandnes idrettspark, like ved parkområdet Gisketjern. Her ligger også Giskehallen, Giske ungdomsskole og Sandnes videregående skole. Barneskole for bydelen er Trones skole.

## Referanser
Epimetopidae

* **[[Epimetopus]]**
* **[[Eumetopus]]**
* **[[Eupotemus]]**

**Epimetopidae** er en liten gruppe av biller som hører til gruppen vannkjær (Hydrophiloidea). Det er beskrevet 29 arter fra Amerika, Asia og Afrika.

## Utseende
Små (de asiatiske artene 2,5 – 3,5&nbsp;mm), nokså brede biller. Hodet er bredt og flatt, antennene er kølleformede, palpene er noe kortere enn antennene. De runde fasettøynene er nesten delt i to av en hylleaktig innskjæring i fremkant. Brystskjoldet (pronotum) er bredest nær fremhjørnene, og har i fremkanten en tungeformet utvekst i midten som dekker deler av hodet. Kroppen er dekket av kraftige punktgroper. Dekkvingene er brede med tydelige "skuldre", fine punkrekker og avlange knøler mellom punktrekkene. Disse knølene kan ha sterke farger. Beina er korte og kraftige.

## Levevis
Billene har vært funnet i fuktig sand på elvebredder. Arten *Eumetopus thermarum* lever i kanten av varme kilder.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær (Hydrophiloidea)
**** Familien **Epimetopidae**
***** Slekten ***Epimetopus*** Lacordaire, 1854  – 19 arter i Nord- og Sør-Amerika
****** ***Epimetopus punctipennis*** Perkins
****** ***Epimetopus thermarum*** Schwarz & Barker
***** Slekten ***Eumetopus*** Balfour-Browne, 1949  – 8 kjente arter i Asia
****** ***Eumetopus schmelkei*** Jäch, 2002
****** ***Eumetopus weigeli*** Skale & Jäch, 2003
***** Slekten ***Eupotemus*** Li & Jäch  – to arter i Afrika

## Kilder
* Balke, M., Jäch, M.A. og Heindrich, L. Freshwater Invertebrates of the Malaysian Region. Insecta Coleoptera. http://www.wasserkaefer.de/Malaysia/Balke%20et%20al%20Malaysia%20Book.pdf 

## Eksterne lenker
*
Sandstrandbiller

* *[[Sphaerius]]*

**Sandstrandbiller** (**Sphaeriusidae**) er en liten gruppe av knøttsmå biller. De hører til den artsfattige gruppen Myxophaga. Disse billene lever av alger, og finnes i "grønske" på fuktige steder, som på elvebredder, på myrer, mellom løvstrø og under steiner. Familien er foreløpig ikke funnet i Norge, men én art er registrert i nabolandene, og den bør derfor kunne finnes i Norge også. Familien har tidligere vært kjent som **Sphaeriidae** eller **Microsporidae**, men begge disse navnene har blitt forkastet fordi de også er brukt på andre dyregrupper (såkalt homonymi). I slike tilfeller er det det eldste navnet som er gjeldende. I dag skal navnet Sphaeriidae bare brukes om den bløtdyrfamilien som på norsk heter kulemuslinger, mens Microsporidae skal brukes om en gruppe encellede sporedyr.

## Utseende
Knøttsmå (0,5–1,2&nbsp;mm), ovale, blanke, glatte, mørkfargede biller. Antennene er 11-leddede, med oppsvulmede innerste ledd og en tre-leddet kølle ytterst. Denne køllen bærer noen lange hår. Kroppen er oval og høyt hvelvet, hode, brystskjold og dekkvinger danner en kontinuerlig kurve. Beina er ganske korte, leggene (*tibiae*) er noe utvidete, føttene (*tarsene*) er tre-leddede og slanke. Larvene er korte og trinne.

## Systematisk inndeling

* Ordenen biller, **Coleoptera**
** Underordenen Myxophaga
*** Familien **sandstrandbiller**, **Sphaeriusidae**
**** Slekten ***Sphaerius***   – 23 kjente arter, derav 3 i Europa
***** *[[Sphaerius acaroides]]* Waltl, 1839  – funnet over det meste av Europa inkludert Sverige, Finland og Danmark
***** *[[Sphaerius africanus]]* (Endrödy-Younga, 1997)
***** *[[Sphaerius alticola]]* (Löbl, 1995)
***** *[[Sphaerius coenensis]]* (Oke, 1954)
***** *[[Sphaerius coomani]]*
***** *[[Sphaerius cribratus]]*
***** *[[Sphaerius favosus]]*
***** *[[Sphaerius gustavlohsei]]* (Löbl, 1995)
***** *[[Sphaerius hispanicus]]* Matthews, 1899  – Frankrike og Spania
***** *[[Sphaerius humicola]]* (Löbl, 1995)
***** *[[Sphaerius laeviventris]]* Champion, 1923
***** *[[Sphaerius madecassus]]* Paulian, 1949
***** *[[Sphaerius minutus]]* Liang & Jia, 2018
***** *[[Sphaerius obsoletus]]*
***** *[[Sphaerius ovensensis]]* (Oke, 1954)
***** *[[Sphaerius papulosus]]* Lesne, 1940
***** *[[Sphaerius perlaevis]]*
***** *[[Sphaerius politus]]* Horn, 1868
***** *[[Sphaerius spississimus]]* Lesne, 1935  – Frankrike, Sardinia og Russland.
***** *[[Sphaerius sylvicola]]* (Löbl, 1995)
***** *[[Sphaerius tesselatus]]*
***** *[[Sphaerius texanus]]* Matthews, 1899
***** *[[Sphaerius tropicus]]* Matthews, 1888

## Kilder
Maddison, D.R. 1995. Tree of life: Sphaeriusidae, Minute Bog Beetles. http://tolweb.org/Sphaeriusidae

Utbredelsesdata: Nettressursen Fauna Europaea. http://www.faunaeur.org 
## Eksterne lenker
*
Peppermø

**Peppermø** er en tradisjonell betegnelse på en ugift kvinne over 30 år. Ordet ble tatt i bruk på dansk i slutten av 1700-tallet, etter mønster av den mannlige parallellen peppersvenn, som opprinnelig var en ugift, omreisende krydderhandler. Ordet er i dag særlig knyttet til skikken med å gi ugifte en pepperbøsse eller -kvern i gave til 30-årsdagen. Peppermø kan også brukes spøkefullt eller lett nedsettende om en gammel jomfru og den sosiale rollen samfunnet har forbundet med en slik kvinne. Betegnelsen peppermø er i nyere tid delvis avløst av nyordet «ungkarskvinne».

## Historie og betydning
Ordet peppermø har fått en spesiell betydning i forbindelse med ugifte kvinners stilling i det norske, og europeiske, samfunnet på 1800- og begynnelsen av 1900-tallet, og den rollen ugifte kvinner spilte i forbindelse med utviklingen av feminismen.

I en tid da det var kvinneoverskudd på grunn av forholdsvis lavere levealder for menn, der menn hadde forsørgerplikt, og tilgangen til betalt arbeid for kvinner var begrenset, ble ugifte kvinner lett avhengig av familien og kunne bli oppfattet som en byrde. På den annen side ble det å skape seg en yrkeskarriere lett noe som brøt med samtidige kvinneidealer – den ugifte kvinnen som måtte sloss for en selvstendig posisjon der menn fikk dette som en selvfølge, kunne bli oppfattet som utilbørlig selvhevdende.

Den andre siden av peppermø-rollen kan knyttes til den «viktorianske» ideologien som dominerte kvinnesaken frem til 1920-tallet. Innenfor denne diskursen ble seksualitet generelt betraktet som utelukkende negativt, og menns seksualitet spesielt som «dyrisk» og i strid med de kultiverte idealene som kvinner forvaltet. Den «politisk korrekte» peppermø fremsto dermed både som et «dydsmønster» og som en uttalt mannshater. Slike holdninger ble imidlertid også forfektet av gifte kvinner og av menn (se Sedelighetsdebatten).

## Kjente peppermøer
* Aasta Hansteen (1824–1908)
* *Tante Ulrikke* i Gunnar Heibergs skuespill fra 1882
* *Tante Pose* i Gabriel Scotts roman fra 1904
* *Miss Marple* i Agatha Christies kriminalfortellinger
* Synnøve Finden (1882–1957)

## Litteratur
* Hellesund, Tone 2003: *Kapitler fra singellivets historie*. Oslo: Universitetsforlaget

## Se også
*Peppersvenn
*Jomfru
*Frøken
*Enslig

## Referanser


## Eksterne lenker
* Oppslagsordet «Pebermø» i ''Ordbog over det danske sprog'' (på dansk)
Guárico

**Guárico** er en av Venezuelas 23 delstater. Hovedstaden er San Juan de los Morros. I nord grenser Guárico til delstatene Carabobo, Aragua og Miranda, i sør til Apure og Bolívar, i vest til Cojedes og Barinas, og i øst mot Anzoátegui.

Delstaten dekker et areal på 64&nbsp;987&nbsp;km². Ved folketellingen i 2011 hadde delstaten  innbyggere.

## Referanser